Държавен вестник, бр. 19, 2017 г., стр. 23

БРОЙ  19	
Д Ъ Р Ж А В Е Н  В Е С Т Н И К 	
СТР.  23  
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № 8121з-254 
от 13 февруари 2017 г.
за условията и реда за формиране на допъл-
нително възнаграждение за постигнати резул-
тати в служебната дейност на служителите в 
Министерството на вътрешните работи
Раздел I
Общи положения
Чл. 1. (1) С тази наредба се определят 
условията и редът за формиране на до-
пълнително възнаграждение за постигнати 
резултати (ДВПР) в служебната дейност на 
служителите по чл. 142, ал. 1, т. 1 и 3 и ал. 3 
от Закона за Министерството на вътрешните 
работи (ЗМВР).
(2) Формирането на ДВПР се извършва на 
база оценяването на резултатите от дейността 
на структурите по чл. 37 ЗМВР и на постиг-
натите от служителите резултати.
Чл. 2. (1) Допълнителното възнаграждение 
за постигнати резултати в служебната дейност 
се определя за точно и в срок изпълнение на 
поставените задачи.
(2) Допълнителното възнаграждение за 
постигнати резултати се определя на шест-
месечен отчетен период – от януари до юни 
и от юли до декември на съответната кален-
дарна година.
Раздел II
Критерии за определяне на оценките
Чл. 3. (1) Оценяването на резултатите на 
структурите по чл. 37 ЗМВР се извършва по 
следните критерии:
1. ефективност на изпълнението на дей-
ностите и задачите на структурата;
2. ефективност и ефикасност на използ-
ваните ресурси – управление на човешките, 
финансовите, материално-техническите, 
информационните и други ресурси;
3. спазване на определените срокове за 
изпълнение;
4. други обстоятелства, повлияли върху 
дейността на структурата през периода – ком-
плексност, сложност, актуалност и ресурсна 
осигуреност на допълнителните задачи; 
проявена инициативност, иновативност в 
подходите и начина на управление и изпъл-
нение на задачите.
(2) Оценките на резултатите на структурите 
по чл. 37 ЗМВР се степенуват по четиристе-
пенната скала от 6 до 3 в низходящ ред, като 
най-високата оценка е 6, а най-ниската – 3, 
както следва:
1. оценка 6 „Отлични резултати“ – струк-
турата е изпълнила всички дейности и задачи, 
за които отговаря, с оптимално използване 
на ресурсите; изпълнява работата си по 
отношение на обема, качеството и опреде-
лените срокове системно и ефективно над 
нивото на съответните изисквания; реали-
зира успешни инициативи, допринесли за 
съществено подобряване дейността на МВР 
или за успешно реализиране на провежда-
ните политики;
2. оценка 5 „Много добри резултати“ – 
структурата е изпълнила всички дейности 
и задачи, за които отговаря, с оптимално 
използване на ресурсите; изпълнението на 
работата по отношение на обема, качеството 
и определените срокове е на нивото на съот-
ветните изисквания, структурата има значим 
принос за качествената работа на МВР или 
за успешното реализиране на провежданите 
политики;
3. оценка 4 „Добри резултати“ – струк-
турата изпълнява почти всички заложени 
дейности и задачи, но при изпълнението на 
работата по отношение на обем, качество и 
определени срокове се наблюдават несъщест-
вени пропуски;
4. оценка 3 „Неприемливи резултати“ – 
структурата не е изпълнила дейностите и 
задачите, за които отговаря; наблюдават се 
съществени пропуски по отношение на обем, 
качество и срокове на изпълнение на задачите.
(3) Оценката на резултатите от дейността 
на структурата се формира като средноарит-
метична стойност от поставените оценки по 
всеки един от критериите.
(4) Оценката на резултатите от дейността 
на структурата се закръглява към цяло число, 
както следва:
1. при получена оценка 5,5 и по-висока се 
оформя оценка 6;
2. при получена оценка от 4,5 до 5,4 се 
оформя оценка 5;
3. при получена оценка от 3,5 до 4,4 се 
оформя оценка 4;
4. при получена оценка от 3 до 3,4 се 
оформя оценка 3.
Чл. 4. (1) При определяне на индивидуал-
ните оценки на служителите за съответния 
отчетен период се взема предвид тяхното общо 
представяне по следните критерии:
1. обема на извършената работа;
2. качеството на извършената работа;
3. спазването на определените срокове за 
изпълнение;
4. приноса за изпълнение на общите задачи.
(2) В зависимост от спецификата на из-
вършваните дейности ръководителите на 
структурите по чл. 37 ЗМВР могат да въведат 
специфични показатели по критериите за ин-
дивидуална оценка на постигнатите резултати 
със своя заповед.